text: ащысу алматы облысының жамбыл, қарасай аудандары арқылы ағатын өзен. іле алатауының солтүстік баурайындағы 2000 2500 биіктіктегі текшелерден бастау алып, көлбұлақ ауылының солтүстігінде суы сарқылып қалады. ұзындығы 93 км, су жиналатын алабы 1070 км2. жоғары ағысында өзен тік беткейлі тар арнамен ағады, ал төменгі ағысындағы арнасы жазық келеді. жауын-шашын және жер асты суларымен толығады. аңғары мал жайылымына пайдаланылады.